ET Euroopa Liidu Teataja C 210/5

Leedu valitsuse teatis, milles käsitletakse Euroopa Parlamendi ja nõukogu direktiivi 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta

(2018/C 210/06)

Leedu keskkonnaministeeriumi geoloogiaamet kuulutab välja hanke tavapäraste süsivesinike (nafta) ressursside kasutamiseks Šilutė-Tauragė piirkonnas.

1. Teave selle kohta, mis tüüpi süsivesinike ressursside kasutamiseks hange on välja kuulutatud ning millise tegevuse jaoks antakse välja süsivesinike ressursside kasutamise luba

Kuulutatakse välja hange tavapäraste süsivesinike (nafta) ressursside kasutamiseks (otsimiseks ja ammutamiseks) Šilutė-Tauragė piirkonnas (edaspidi „hange“), et anda välja luba tavapäraste süsivesinike (nafta) ressursside kasutamiseks (otsimiseks ja ammutamiseks).

Seadusega ettenähtud korras antakse edukale pakkujale süsivesinike ressursside kasutamise luba (edaspidi „luba“). Luba annab loahoidjale õiguse teha tavapäraste süsivesinike (nafta) ressursside geoloogilisi uuringuid (edaspidi „geoloogilised uuringud“) ja kasutada tavapäraste süsivesinike (nafta) ressursse Šilutė-Tauragė piirkonnas.

2. Kõnealuse Šilutė-Tauragė piirkonna lühike kirjeldus seoses väljaantava loaga tavapäraste süsivesinike ressursside kasutamiseks

Šilutė-Tauragė piirkond hõlmab kohalikke omavalitsusüksusi Šilutė, Tauragė, Jurbarkase ja Pagėgiai. Piirkonna pindala on 1 800,0 km2, sellest on 132 km2 linnapiirkondi ja 623 km2 kaitstavaid alasid. Piirkonna nurgapunktide koordinaadid koordinaatsüsteemis LKS-94 on järgmised:

Nurgapunkti nr Koordinaadid (Leedu koordinaatsüsteemis LKS-94 aastast 1994) X Y 1 6145300 335025 2 6144954 349638 3 6144814 353327 4 6126284 352714 5 6125425 381319 6 6124470 420523 7 6107857 420225 8 6103569 420147 9 6135288 334077

Šilutė-Tauragė piirkonna lõunapiir langeb kokku Nemunase jõe kaldaga.

3. Kavandatava Šilutė-Tauragė piirkonna süsivesinike ressursside kasutamise loa väljaandmise menetluse tähtaeg

Loa andmine ja Šilutė-Tauragė piirkonna süsivesinike ressursside kasutamise lepingu allakirjutamine eduka pakkujaga on kavas 2019. aasta esimeses kvartalis.

4. Pakkumiste esitamise kuupäev, kellaaeg ja koht (aadress)

Pakkumised esitatakse Leedu keskkonnaministeeriumi geoloogiaametile aadressil S. Konarskio g. 35, LT-03123, Vilnius, Leedu hiljemalt 31. oktoobril 2018 kl 12.00.

5. Pakkumiste hindamise kriteeriumid

Pakkumisi hinnatakse järgmiste kriteeriumide järgi:

5.1. pakkuja vastavus minimaalsetele majandusliku ja finantsseisundi nõuetele, mis on sätestatud hanke kirjelduses;

5.2. pakkujate esitatud pakkumuste vastavus hanke kirjeldusele ja süsivesinike ressursside kasutamise hanke pakkumise eeskirjale (edaspidi „eeskiri“);

5.3. pakkujate vastavus hanke kirjelduses sätestatud nõuetele tavapäraste süsivesinike (nafta) ressursside geoloogiliste uuringute ja kasutamise kohta;

5.4. pakkujate esitatud pakkumuste vastavus hanke kirjelduses esitatud nõuetele süsivesinike uuringuks kavandatud meetodi, vahendite ja mahu osas, uuringuteks ja ammutamiseks ettenähtud puurimisseadmete ja tehnoloogia osas, uurimiseks ettenähtud puurimisseadmete kogus, kasutatavad vahendid ja tehnilised meetmed, mida on vaja tavapäraseks uurimiseks ja šahtide rajamiseks;

5.5. pakkujate esitatud pakkumuste vastavus hanke kirjelduses esitatud nõuetele Šilutė-Tauragė piirkonnas geoloogiliste uuringute tegemiseks ettenähtud investeeringute ning keskkonnakaitse meetmete osas;

5.6. pakkuja esitatud suurim pakkumus.

6. Hanke tingimused on avaldatud hankija – Leedu keskkonnaministeeriumi geoloogiaameti – veebilehel: www.lgt.lt (Skelbimai > Žemės gelmių išteklių naudojimo konkursai > Angliavandenilių išteklių naudojimo konkursas > Konkurso sąlygos [Teated > Maapõuevarade uuringute hanked > Süsivesinike ressursside kasutamise hange > Hanke tingimused]).

7. Hanke tingimuste selgitamise taotluste esitamise tähtaeg

Vastavalt eeskirja punktile 12 saab esitada selgituste saamiseks küsimusi hanke tingimuste kohta 20 päeva jooksul pärast hanke pakkumuste tähtaja avaldamist, nagu on sätestatud eeskirja punktis 11. Küsimusi, mis esitatakse hiljem kui 20 päeva pärast hanke pakkumuste tähtaja avaldamist, arvesse ei võeta, nagu on sätestatud eeskirja punktis 11.

8. Lisateave hanke kohta

Hanke lisateave on kättesaadav

Leedu keskkonnaministeeriumi geoloogiaametist

aadressil: